Raymond Papapavlou is vermoor op sy plaas op 5 Oktober. Donderdag 29 Oktober het Patricia Ray-Lee Smith(23) in die Groblersdal-hof verskyn op aanklag van moord en sameswering tot moord.
Sy is vroeër die week in Kemptonpark inhegtenis geneem. Sy is glo na aan Papapavlou en sy vrou.
Volgens die klagstaat het Smith doelbewus met Simone Papapavlou saamgesweer om of hulp te verleen of om hulp te bekom, om Raymond Papapavlou te vermoor.
Simone is egter nog nie ingegtenis geneem of aangekla nie.
Sonja Weideman, Smith se regsverteenwoordiger het gesê dat die staat nie 'n sterk saak het nie. Die staat was nog nie gereed om met die borgaansoek voort te gaan nie.